
	Rīkojuma projekts
 Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
	Iebildums (FM - 09.09.2026.)
Rīkojuma projekts virzāms izskatīšanai Ministru kabinetā vienlaikus ar Satiksmes ministrijas izstrādāto informatīvo ziņojumu “Par nepieciešamo papildu finansējumu sabiedriskā transporta pakalpojumu sniegšanai 2026. gadā” (26-TA-2166), par kuru Finanšu ministrija ir izteikusi iebildumus, tai skaitā attiecībā uz nepieciešamību skaidri nodalīt, cik liela daļa no nepieciešamā finansējuma veido situācija saistībā ar to, ka 2026. gadā tika saglabāts reģionālās nozīmes sabiedriskā transporta maršrutu tīkls 2025. gada apjomā, kas būtu saistīts ar Ministru kabineta 10.02.2026. sēdes prot. Nr. 6 29. § lēmumu, un cik liela daļa finansējuma ir saistīta ar līgumos noteiktās pakalpojumu cenas indeksāciju, par kuru līdzšinēji Ministru kabinets nav lēmis.
Piedāvātā redakcija
-
	Ņemts vērā
Iebildums ir izvērtēts. Atsevišķa maršrutu tīkla saglabāšanas un spēkā esošajos sabiedriskā transporta pakalpojumu līgumos paredzētās indeksācijas summu nodalīšana netiek veikta, jo līgumos paredzētā indeksācija ir pakalpojuma cenas sastāvdaļa un nav nodalāma no attiecīgā maršrutu tīkla apjoma kā patstāvīga summējama pozīcija. Vienlaikus iespējamā indeksācijas biežuma maiņas radītā papildu ietekme 2 251 041 euro apmērā 9 854 232 euro finansējuma pieprasījumā nav iekļauta. Vienlaikus ir precizēta informācija par to, ka izskatīšana notiks vienlaikus ar Informatīvo ziņojumu.

	2.
	Rīkojuma projekts
2. Satiksmes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram.
 
	Priekšlikums (FM - 09.09.2026.)
Vēršam uzmanību, ka rīkojuma projekta 2. punktā noteiktais nozīmē, ka Satiksmes ministrijai finansējums būs jāpieprasa pa daļām un atbilstoši faktiski nepieciešamajam apmēram, bet līdzšinēji dotācijas zaudējumu segšanai sabiedriskā transporta pakalpojumu sniedzējiem tiek veiktas kā avansa maksājumi balstoties uz tuvākā mēneša prognozi.
Ņemot vērā minēto, lūdzam pārskatīt, vai rīkojuma projekta 2. punkts būtu izsakāms piedāvātajā redakcijā, un attiecīgi atbilstoši precizēts anotācijas 3. sadaļas punkta “Cita informācija” otrais teikums.
Piedāvātā redakcija
“2.Satiksmes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu līdzekļu piešķiršanai atbilstoši šā rīkojuma 1. punktam.”
	Ņemts vērā
Atbilstoši precizēts.
	Rīkojuma projekts
2. Satiksmes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu līdzekļu piešķiršanai atbilstoši šā rīkojuma 1. punktam.
 



